Heller ikke Apple Music er det spesielt enkelt å si opp. Her må du komme deg inn på din egen Apple-ID. Det betyr at du må først åpne appen «musikk», så trykke på profilsilhuetten øverst til venstre. På siden du da kommer inn på står det ikke noe om å avbestille eller opprette abonnement. Du må først trykke «Vis Apple-ID». Herfra administrerer du alle dine abonnementer kjøpt igjennom Apple. Her kan du også skru av den forhåndsinnstilte bruken av automatisk fornying. Fra iTunes på pc eller Mac må du først inn i Butikk, så vis konto. Skriv inn passord og fortsett til innstillinger abonnement og så administrer.